b'\n_START_ARTICLE_\nLahmu\n_START_PARAGRAPH_\nLa\xe1\xb8\xabmu, tudi Lakmu, Lahe, Lumasi ali asiro-akadsko Lamassu, je bo\xc5\xbeanstvo iz akadske mitologije, ki je predstavljalo zodiak, star\xc5\xa1evske zvezde ali ozvezdja.\n_START_SECTION_\nMitologija\n_START_PARAGRAPH_\nLahmu, ki pomeni "star\xc5\xa1evska zvezda" ali "ozvezdje", je bil za\xc5\xa1\xc4\x8ditni\xc5\xa1ko in dobrodejno bo\xc5\xbeanstvo, prvorojenec boga Abzuja in Tiamat. On in njegova sestra Lahamu sta bila star\xc5\xa1a An\xc5\xa1arja in Ki\xc5\xa1ar, o\xc4\x8deta neba in matere zemlje, ki sta rodila vse bogove mezopotamskega panteona. _NEWLINE_Lahmuja so upodabljali kot bradatega mo\xc5\xbea z rde\xc4\x8do prepasnico, obi\xc4\x8dajno iz treh vrvi, in \xc5\xa1tirimi do \xc5\xa1estimi kodri  na glavi. Upodabljali so ga tudi kot po\xc5\xa1asti, ki so predstavljale vsaka svoje  ozvezdje. Pogosto so ga povezovali s Kusarikujem ali "bikom-\xc4\x8dlovekom". V sumerskem obdobju je ime Lahmu lahko pomenilo tudi "blaten" ali "moten". \xc4\x8cuval je Abzujeva vrata Enkijevega templja v Eriduju. _NEWLINE_On in sestra Lahamu sta bila prvobitni bo\xc5\xbeanstvi v babilonskem epu o stvaritvi sveta Enuma Eli\xc5\xa1. Lahmu bi lahko bil povezan ali istoveten z Lahamujem, enim od Tiamatinih bitij v tem epu._NEWLINE_Nekateri znanstveniki, med njimi  William F. Albright, so \xc5\xa1pekulirali, da je ime Betlehem (Lehemova hi\xc5\xa1a) povezano s  kanaanskim bo\xc5\xbeanstvom, sorodnim z Lahmujem in Lahamu,  in ne s kanaansko besedo lehem, ki pomeni kruh.'